Պատասխան. Իհարկե` ոչ: Սերժ Սարգսյանը, առաջին հերթին, ինչպես ես ժամանակին ասել եմ և այսօր էլ կրկնում եմ, խելամիտ, զուսպ ղեկավար է: Նույնիսկ, երբ նա ՙդուրս է գալիս հավասարակշռությունից՚, միևնույն է, չի կորցնում ինքնատիրապետումը: Որպես կանոն, նա հարգալից է այն անձանց նկատմամբ, ում գնահատում է: Քանի որ գիտի, որ իրեն հարգող, իր գինն իմացող պրոֆեսիոնալը չի հանդուրժի իր նկատմամբ աննրբանկատ վերաբերմունք: Ցավոք, ոչ միայն իր թիմում, այլև իշխանության երեք թևերում էլ այսօր քիչ են նման պաշտոնյաները: Բայց չէ՞ որ «Կադրերն են որոշում ամեն ինչ...»: Ափսոս, որ ա°յդ կադրերն են «որոշում»… Ահա այդ պատճառով այսօր սոցիալ-քաղաքական կյանքում ունենք այն, ինչ ունենք: